Promisiunea făcută de Adrian Sârbu și Marius Tucă în ziua lansării ALEPH NEWS.
Ediție de colecție a emisiunii "Marius Tucă Show", cu Adrian Sârbu invitat în platoul Aleph News. Emisiune cu un breaking news adevărat: EXISTĂ ALEPH NEWS! Un dialog direct, onest, natural între doi super-grei ai presei românești. Cei doi și-au făcut o promisiune francă de a-și respecta telespectatorii.
Adrian Sârbu: "Noi astăzi am aruncat doi termini în piața media, în vlogosferă, în internet și anume: Aleph și social television. Ce putem face? Să-i aruncăm și să-I lăsăm să vedem cum zboară singuri sau încercăm să-i explicăm. Eu zic să încercăm să îi confirmăm prin ceea ce facem. Și ceea ce facem este proiectul Aleph care astăzi trăiește prima lui iterație, numită Aleph News, un canal de News care va trăi o altă ipostază numită Aleph Business, poimâine Aleph Education, ajungem până la urmă și la canalul de cultură urbană, numită Smart Tv. Și poate ar trebui să ne promitem unul altuia, dar mai ales tu ție, că nu o să îi păcălim pe cetățenii ăștia care azi au fost fermecați de ceea ce au văzut. Ca le-au numit chipuri frumoase de fete și deștepte, că au numit un alt produs, aș vrea să ne promitem că vom încerca acest proces până îl vom finaliza, în ceea ce numim proiectul Aleph".Marius Tucă: "Domnul Sârbu, ca să nu zic Sârbu, de unde vine banii, cum ar spune francezul?". Adrian Sârbu: "Asta a fost cea mai dificilă componentă a acestui proiect și din fericire am descoperit că prieteni și parteneri, dintre care cel mai important este partenerul meu din CME, Ronald Lauder, spre deosebire de cei care erau așa mai circumspecți și care peste un an de zile o să fie fanii acestui proiect, când le-am povestit despre acest proiect au zis: Ce vrei măi, vrei niște bani? – Da, uite fac povestea asta! Au zis: nu înțeleg… Și, acum, te rog să reții ce mi-a spus Lauder. Zice, domnule, eu cred că tu poți să merge pe ape, dar am dubii că poți să faci treaba asta, nu văd cum. Hai să-ți spun ce i-am răspuns. În acel moment m-am simțit Marius Tucă și am zis domnle, eu sunt Marius Tucă, hai să-i răspund. Și i-am spus: măi, Ronald, hai să-ți arăt că pot să merg pe aer.".